བོར་སྟོན་པ་ལུང་ཨ་ནུ་ཡོ་གའི་དགོངས་དོན་ཡིན་ཕྱིར། དེ་ལྟར་རྒྱུད་སྡེ་སོ་སོའི་སྐབས་
ཐོབ་ཤེས་པ་གལ་ཆེ་ཞིང་། དེས་ན་འདི་ལ་སྔོན་འགྲོ་དངོས་གཞི་རྗེས་གསུམ་གྱི་དང་
པོ་ལ། ཐུན་མོང་གི་ཚོགས་བསགས་པའི་ལས་རིམ་སྐྱབས་སེམས་ཡན་ལག་བདུན་
པ་སོགས་ཀྱི་སྐབས་སུ་ནི།
185

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

རང་ལུས་ཐ་མལ་པའི་མདུན་གྱི་ནམ་མཁར་ཚོགས་ཞིང་རྣམས་སྤྱན་དྲངས་
ནས་བཞུགས་པར་མོས་ལ་ཚོགས་བསགས། དེ་ནས་སྔོན་འགྲོ་བྱེ་བྲག་པ་གསེར་
ས་སུ་ནི་སོ་སོའི་རྗོད་ཚིག་ལྟར་གྱི་བདག་ཉིད
བསྒོ་བའི་བཀའ་ཉན་པར་བསམ།
སྤྱན་ཪས་གཟིགས་དང་རྟ་མགྲིན་གྱི་བསྐྱེད་རིམ་དང་ལྡན་པས་མི་མ་ཡིན་རྣམས་ལ་ཅི་
མཚམས་གཅོད་ཀྱི་སྐབས་སུ་ནི། དོན་དམ་པར་སྟོང་ཉིད་མཚན་མ་ཐམས་
ཅད་བྲལ་ཕྱིར་བདག་གཞན་ཕན་གནོད་བསྲུང་བྱ་སྲུང་བྱེད་སོགས་ཀྱི་ཡུལ་ལས་
འདས་པ་ཆོས་ཀྱི་དབྱིངས་མཉམ་པ་ཆེན་པོའི་རྩལ་མདངས་ལས། རང་ཉིད་རྒྱུའི་ཧེ་
རུ་ཀ་རྡོ་རྗེ་སེམས་དཔའ་དམར་པོ་གཅིག་ཏུ་གསལ་བའི་ཐུགས་སྲོག་ཧཱུྃ་ལས་ཕྱག་
མཚན་གྱི་རིགས་དང་མེ་དཔུང་སོགས་འཕྲོས་པས་སྟེང་འོག་ཕྱོགས་མཚམས་
དཀྲིགས་པའི་གུར་ཁང་དུ་གྱུར་པར་མོས། ཕྱི་ནང་གི་མཆོད་གཏོར་བྱིན་རླབས་ཀྱི་
རྒྱུའི་ཧེ་རུ་ཀའི་ཐུགས་ཀ་ནས་རཾ་ཡཾ་ཁཾ་དང་ཨོཾ་ཨཱཿཧཱུྃ་འབྲུ་གསུམ་སོགས་ཀྱི་འཕྲོ་
འདུས་ཡེ་ཤེས་ཀྱི་མཆོད་རྫས་སུ་བྱིན་གྱིས་བརླབས། དེ་ནས་དངོས་གཞི་ལ།
ཏིང་ངེ་འཛིན་རྣམ་པ་གསུམ་གྱི་དང་པོ་དེ་བཞིན་ཉིད་ཀྱིས་ནི་བདག་ལུས་གདོས་
བཅས་ཀྱི་མཚན་འཛིན་སོགས་ཕྱི་ནང་སྣོད་བཅུད་ཨ་འཐས་སུ་འཛིན་པའི་ཞེན་པ་སྦྱང་
ཕྱིར་སྤྲོས་བྲལ་གྱི་ཀློང་དུ་མཉམ་པར་བཞག །ཀུན་ཏུ་སྣང་བའི་ཏིང་ངེ་འཛིན་གྱིས་
186

བླ་མ་དགོངས་པ་འདུས་པའི་ལས་གཞུང་མེ་ཏོག་ཕྲེང་མཛེས་ཀྱི་དགོངས་དོན་མདོར་བསྡུས་པ་ངེས་དོན་སྙིང་པོ།

དོན་དམ་སྟོང་ཉིད་ཀྱི་ཚུལ་མ་རྟོགས་པའི་འགྲོ་བ་ལ་སྙིང་རྗེ་བསྒོམ་ཞིང་དེ་དག་ཆོས་
ཉིད་ཀྱི་དབྱིངས་སུ་བསྒྲལ་བར་དམ་བཅའ། རྒྱུའི་ཏིང་ངེ་འཛིན་ནི་ངོ་བོ་སྟོང་པ་ཉིད་
ལས་མ་གཡོས་བཞིན་དུ་རང་རྩལ་སྒྱུ་མ་ལྟ་བུའི་ཆོ་འཕྲུལ་གྱི་རོལ་པ་ལས། ངོ་བོ་
ལྟར་ན་རང་གི་ཤེས་རིག་དོན་དམ་པའི་ཡེ་ཤེས། རང་བཞིན་ལྟར་ན་དཔལ་ཀུན་བཟང་
སྣང་མཐའམ་རྡོ་རྗེ་སེམས་དཔའ་དེ་ཉིད། ཐུགས་རྗེའི་རྣམ་པ་ལྟར་ན། རྒྱུའི་ཧེ་རུ་
དང་ཕྱག་ཞབས་ཆ་ལུགས་རྣམ་འགྱུར་སོགས་མཐའ་ཡས་ཤིང་བསམ་གྱིས་
ཀ་དབུ་དང་ཕྱག་ཞབ
མི་ཁྱབ་པ་སོ་སོ་སྐྱེ་བོའི་ཡུལ་ལས་འདས་ཤིང་། སྐུ་ཆེ་ཆུང་གི་ཚད་ཀྱང་ནམ་མཁས་
གར་ཁྱབ་ཏུ་ཁྱབ་ཅིང༌། འདུལ་བྱེད་མ་ངེས་པའི་བཀོད་པ་གྲངས་མེད་པས་གང་ལ་
གང་འདུལ་གྱི་རྫུ་འཕྲུལ་ལ་མངའ་བརྙེས་པ་ཞིག་ཏུ་མོས། གཞལ་ཡས་ཁང་བསྐྱེད་
པའི་སྐབས་སུ། གཞུང་ཉིད་ནས་གསུངས་པའི་ཚིག་རྣམས་ནི་ནང་གི་འབྱུང་བཞིའི་
བྱེར་སྡུད་ཀྱིས་ཕ་མའི་མངལ་དུ་རྡོ་རྗེའི་ལུས་གྲུབ་ཚུལ་དང་བསྟུན་ནས་གསུངས་པ་སྟེ།
འདིའི་བསྐྱེད་ཚུལ་དང་གནས་ཚུལ་གྱི་རྒྱས་བཤད་རྣམས་ནི་དགོངས་འདུས་རང་གི་
ཡང་གསང་ཐུགས་ཀྱི་སྒྲུབ་པ་ཉི་ཟླ་ཁ་སྦྱོར་གྱི་ནང་དུ་གསུངས་པ་དེར་བལྟ་ཞིང༌།
ན་མདོར་བསྡུ་ན་ཕུང་ཁམས་སྐྱེ་མཆེད་རྒྱལ་བའི་དཀྱིལ་འཁོར་ཉིད་དུ་ཡེ་
ནས་ལྷུན་གྱིས་གྲུབ་པའི་ཚུལ་གསར་རྙིང་གི་རྒྱུད་སྡེ་མཐའ་དག་ནས་གསུངས་པ་
ལྟར་ལས། ཁྱད་པར་འདི་སྐབས་སུ། རང་གི་ལུས་ཉིད་གཞལ་ཡས་ཁང་གི་རང་
187

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

བཞིན་ཡེ་ནས་ཡིན་ལ་ཡིན་པར་ངོ་ཤེས་ཤིང་གསལ་འདེབས་པ་ཙམ་ནས་གཞལ་ཡས་
ཁང་བསྐྱེད་པ་མཆོག་ཏུ་འགྱུར་བར་གསུངས།
གདན་སྐྱེས་པ་ནི། རང་གི་རྣམ་པར་ཤེས་པའི་ཚོགས་བརྒྱད་པོ་པདྨ་འདབ་
བརྒྱད་ཀྱི་ཚུལ་དང༌། རྟོགས་ན་ཐབས་ཤེས་མ་རྟོགས་ན་ཆགས་སྡང་གཉིས་པོ་ཉི་
ཟླའི་གདན་དུ་ལྷུན་གྱིས་གྲུབ་ཅིང་། དེ་དག་ཀྱང་ཁ་དོག་དབྱིབས་སུ་བློས་བཅོས་ཤིང་
བསྒོམ་པ་ལྟ་བུ་མ་ཡིན་པར་ཡེ་ནས་ཡིན་པའི་དོན་ཤེས་ཤིང་དྲན་པ་ཁོ་ནས་ཆོག་ལ།
དེ་ནས་ལྷ་བསྐྱེད་པའི་རིམ་པ་དངོས་ནི། རྒྱུད་སྡེ་གཞན་རྣམས་ལས་སྐྱེ་གནས་
བཞིའི་བག་ཆགས་སྦྱོང་ཕྱིར་མངོན་བྱང་ལྔ་དང་ཆོ་ག་གསུམ་སོགས་སྤྲོས་བཅས་ཀྱི་
བསྐྱེད་ཚུལ་གསུངས་ཀྱང༌། འདིར་ནི་དབྱིངས་སྐྱེ་མེད། མཐའ་བྲལ་གྱི་ཀློང་ནས་
རིགས་པ་ཡེ་ཤེས་འགག་མེད་རང་བྱུང་དོན་གྱི་ལྟར་ཤར་བ་མ་གཏོགས། ཀུན་རྫོབ
སྤྲོ་བསྡུ་མཚན་བཅས་ཀྱི་བསྐྱེད་རིམ་ལ་རག་མ་ལུས་པའི་ཕྱིར་ན། ཤེས་རིག་གི་ངོ་
བོ་ཧེ་རུ་ཀ་དེ་ཉིད་རྣམ་རོལ་གྱི་ཆོ་འཕྲུལ་དུ་དཀྱིལ་འཁོར་ཀུན་གཙོ་པདྨ་བཛྲ་རྩལ་དུ་
ལྟུན་གྱིས་གྲུབ་ཅིང༌། དེ་ཉིད་ཀྱང་ངོ་བོ་རང་བཞིན་ཐུགས་རྗེའི་སྣང་ཚུལ་ལམ།
མིང་དུ་བཏགས་ཚུལ་ཙམ་དུ་ཡབ་ཡུམ་འཁོར་སོགས་སུ་ཕྱེ་བ་ཉིད་དོ། །དོན་དུ་ནི་
སྣང་སྟོང་དབྱེར་མེད་རིག་པའི་ངོ་བོ་ཉིད་དང༌། དེའི་རྩལ་མདངས་རྣམ་ཤེས་ཚོགས་
བརྒྱད། ཉེ་ཉོན་ཉི་ཤུ། སེམས་བྱུང་ལྔ་བཅུ། རྟོག་ཚོགས་བརྒྱད་ཁྲི་བཞི་སྟོང་
188

བླ་མ་དགོངས་པ་འདུས་པའི་ལས་གཞུང་མེ་ཏོག་ཕྲེང་མཛེས་ཀྱི་དགོངས་དོན་མདོར་བསྡུས་པ་ངེས་དོན་སྙིང་པོ།

སོགས་སུ་ཤར་ཞིང༌། དེ་དག་ནི་རྒྱུ་སེམས་ཅན་གྱི་དུས་ན་ལས་དང་ཉོན་མོངས་པའི་
རྟོག་ཚོགས། ལམ་རྣལ་འབྱོར་པའི་དུས་ན་ཉམས་དང་འཆར་སྒོའི་བྱེ་བྲག །
འབྲས་བུ་སངས་རྒྱས་ཀྱི་དུས་སུ་མཁྱེན་བརྩེ་མཛད་པ་ཕྲིན་ལས་ཀྱི་བྱེ་བྲག་ཉིད་དུ་
འགྱུར་ཞིང༌། དེས་ན་འདིར་ལྷ་རྣམས་ཀྱང༌།
གཞུང་ཉིད་ལས།
སྐུ་མདོག་ཕྱག་མཚན་རྣམ་འགྱུར་དུ་མ་སྟེ།།
གཅིག་ཏུ་མ་ངེས་ཆོ་རོལ་སྣ་ཚོགས་སྟོན།།
སྣང་སྟོང་མ་འགགས་ལྟང་ངེ་ལྷན་ནེར་གསལ།།
ཞེས་གསུངས་པ་ཉིད་ཁོ་ན་ལྟར་ཤེས་པར་བྱ་ཞིང༌། དེ་ནས་སྤྱན་འདྲེན་ཡང་།
ཕྱི་རོལ་ནས་མི་གཅིག་པ་ཞིག་སྤྱན་དྲངས་ཤིང་འབྱོན་རྒྱུ་ཡོད་པ་ལྟ་བུ་མ་ཡིན་ཏེ།
མ་དག་འཁྲུལ་པའི་སྣང་བ་སྦྱོང་ཕྱིར་ལྷ་སོ་སོའི་མཚན་དང་བཞུགས་གནས་སོགས་ཐ་
དད་ནས་སྤྱན་འདྲེན་པའིཚིག་ངག་ནས་བརྗོད་ཀྱང་། དོན་དུ་རང་རིག་བྱང་ཆུབ་སེམས་
ཀྱི་རོལ་པའི་ཆོ་འཕྲུལ་སྣང་སྲིད་ཀུན་ལ་མ་ཁྱབ་པ་མེད་ཕྱིར། རང་ཤེས་རིག་པའི་
དམ་ཚིག་ཡེ་ཤེས་གཉིས་སུ་བྱར་མེད་སོ་སོ་མ་ཡིན་ཐ་མི་དད་དུ་སྤྱན་དྲངས། ཡེ་ནས་
འདུ་འབྲལ་མེད་པ་དེ་ཀའི་དོན་ཤེས་པ་ནི་བཞུག་གསོལ། དེ་ཉིད་ལ་ངེས་ཤེས་རྙེད་
པ་ནི་ཕྱག་འཚལ། དེ་ཉིད་རང་ལ་འཁྲུལ་མེད་རང་དབང་གྱུར་བ་ནི་དབང་བསྐུར་དེའི་
དོན་ལས་མི་འདའ་བར་དམ་བཅའ་བ་ནི་རྒྱས་བཏབ། སྣང་སྲིད་ཀྱི་འདོད་ཡོན་དབང་
189

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

པོ་དྲུག་གི་སྤྱོད་ཡུལ་དུ་གྱུར་པའི་བཟང་ངན་ཐམས་ཅད་རོ་མཉམ་ཆེན་པོར་རོལ་བ་ནི་
ཕྱི་མཆོད། དུག་ལྔ་དུག་གསུམ་ཐམས་ཅད་རང་ཤར་རང་གྲོལ་དུ་སྤྱོད་པ་ནི་ནང་མཆོད།
ཆགས་སྡང་གི་རྟོག་པ་མཐའ་དག་དབྱིངས་རིག་དབྱེར་མེད་དུ་ལ་བཟླ་བ་ནི་གསང་
མཆོད། ཅིར་སྣང་ལམ་དུ་ལྟོངས་པས་སྣང་སྲིད་བདུད་རྩིར་གྱུར་པ་ནི་སྨན་མཆོད།
དངོས་འཛིན་གྱི་རྟོག་པ་འབུར་འཇོམས་སུ་སྒྲོལ་བ་ནི་རཀྟའི་མཆོད་པ། བདེ་གསལ་
མི་རྟོག་ལ་སོགས་པའི་ཉམས་མྱོང་ལ་འཛིན་ཆགས་མེད་པ་ནི་གཏོར་མའི་མཆོད་པ་སྟེ།
དེ་དག་ཐམས་ཅད་ལ་ཕྱི་རོལ་དུ་དམིགས་རྟེན་དངོས་སུ་བཤམས་པ་ནི་མཚན་མ་རྫས་
ཀྱི་མཆོད་པ། ནང་གི་ཤ་ཁྲག་དྲོད་དབུགས་ལ་སོགས་རང་ལུས་ཁ་རྗེ་དབང་ཐང་དང་
བཅས་པ་ནི་ནང་རང་བྱུང་ལྟུན་གྲུབ་ཀྱི་མཆོད་པ། གསང་བར་གཤིས་སྐྱེ་མེད།
གདངས་འགག་མེད་རྩལ་སྣ་ཚོགས་འཆར་བ་མཐའ་དག་ནི་དོན་དམ་ཡེ་ཤེས་ཀྱི་
མཆོད་པ། དེ་དག་ཐམས་ཅད་ཀྱང་དབུལ་བྱའི་ཡུལ། འབུལ་བྱེད་ཀྱི་གང་ཟག་
འབུལ་རྒྱུའི་རྫས་དངོས་སོགས་སོ་སོར་མ་གྲུབ། གཅིག་ཏུ་ཡང་མ་བསྡུས་མིང་དང་
མཚན་མའི་ཐ་སྙད་ལས་འདས་ཤིང་ཡིད་དཔྱོད་ཀྱི་བློའམ་རྟག་ཆད་ཀྱི་ཡུལ་དང་བྲལ་
བ་དེ་ཁོ་ན་ཉིད་ཡང་དག་དོན་གྱི་མཆོད་པའི་མཆོག་ཏུ་གྱུར་པའི་དོན་རིག་པར་བྱ་ཞིང༌།
བསྟོད་པའི་རིམ་པ་ཡང་དེ་བཞིན་དུ། ཡེ་ཤེས་རིག་པའི་ལྟ་ལ་བསྟོད་པས་མཉེས་རྒྱུ་
དང་མ་བསྟོད་པས་མི་མཉེས་རྒྱུ་སོགས་ཡོད་པ་མིན་རུང༌། རང་རིག་དོན་དམ་སྟོང་
190

བླ་མ་དགོངས་པ་འདུས་པའི་ལས་གཞུང་མེ་ཏོག་ཕྲེང་མཛེས་ཀྱི་དགོངས་དོན་མདོར་བསྡུས་པ་ངེས་དོན་སྙིང་པོ།

ཉིད་ཀྱི་རོལ་རྩལ་སྒྱུ་མ་ལྟ་བུ་ལྟའི་རྣམ་པར་ཤར་བའི་སྐུ་མདོག་ཕྱག་མཚན་གྱི་མཚོན་
བྱེད་དོན་དང་རྟགས་སུ་མཐུན་པ་དྲན་པའི་ཆེད་དུ་བསྟོད་ཅིང༌།
དེ་ནས་འཛབ་ཀྱི་རིམ་པ་ཡང་། རང་གི་དབུགས་འབྱུང་འཇུག་གནས་གསུམ་
སྙིང་པོ་འབྲུ་གསུམ་དུ་ཡེ་ནས་ལྷུན་གྱིས་གྲུབ་ཅིང༌། དེའི་གྲངས་ཚད་ཀྱང་ཉིན་ཞག་
ཕྲུགས་རེ་ལ་ཉི་ཁྲི་ཆིག་སྟོང་དྲུག་བརྒྱར་རྟག་ཏུ་འགྱུར་བ་དེ་ཉིད་རིག་རྒྱུ་ཉམས་ལེན་
པ་ནི་འདི་ཀའི་རང་གཞུང་གི་བསྟེན་པའི་མཆོག་ཡིན་ཞིང༌། མཚན་མ་སྤྲོས་བཅས་
ཀྱི་འཛབ་ལ་སྤྲོ་ན། རང་ཉིད་དགོངས་པ་འདུས་པའི་ལྷ་ཚོགས་རྟེན་དང་བརྟེན་པར་
བཅས་པ་གསལ་བའི་ཐུགས་ཀར་ཉི་མའི་སྟེང་དུ་ཧྲཱིཿདམར་གྱི་མཐར་སྔགས་ཕྲེང་འཁོར་
བ་ལས་འོད་འཕྲོས་པས་རྒྱལ་བ་རྣམས་མཆོད་ཅིང་ཐུགས་རྗེ་ནུས་མཐུ་བསྡུས།
འགྲོ་བའི་ལས་ཉོན་དང་སྡུག་བསྔལ་གསལ་བར་དམིགས་ལ།
ཨོཾ་ཨཱཿཧཱུྃ་ཧྲཱིཿ བཛྲ་གུ་རུ་དེ་ཝ་ཌཱཀྐི་ནི། སརྦ་སིདྡྷི་ཕ་ལ་ཧཱུྃ་ཨཱཿ
ཞེས་བཟླ་བ་ནི་ལས་བྱང་ཆེན་མོ་ཚངས་པའི་སྒྲ་དབྱངས་ཀྱི་དགོངས་པའོ། །
བར་འདིར་ཆོས་སྐྱོང་བཀའ་སྲུང་གི་རིགས་ཀྱི་གཏོར་ཆོག་གང་དང་གང་བྱེད་ཀྱང༌།
བདག་བསྐྱེད་ལྟའི་རྣལ་འབྱོར་བསྐྱེད་རྫོགས་དབྱེར་མེད་གོང་བཞིན་བསྒོམ་པའི་
ངང་ནས། ཆོས་སྐྱོང་རྣམས་ཀྱང་ངོ་བོ་རང་རིག་གསལ་སྟོང་དབྱེར་མེད་ཀྱི་ངང་ལས།
རྣམ་རོལ་གདུག་པ་འདུལ་ཕྱིར་ཆོས་སྐྱོང་སོ་སོའི་སྐུར་སྣང་བ་སྐུ་མདོག་ཕྱག་མཚན་
191

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

རྣམ་འགྱུར་ཆ་ལུགས་ཅིར་ཡང་སྟོན་ཅིང༌། མཐུ་སྟོབས་དྲག་རྩལ་དཔག་ཏུ་མེད་པ་
དང་ལྡན་པ། འཁོར་ཚོགས་བསམ་གྱིས་མི་ཁྱབ་ཅིང་གྲངས་མེད་པས་བསྐོར་བ་རྣམས་
རང་གི་མདུན་དུ་ཁྲོམ་ཚོགས་པ་ལྟར་བཞུགས་པ་ལ། ཏིང་ངེ་འཛིན་གྱི་འདུ་འཕྲོ་ལས་
བྱུང་བའི་གང་ལ་ཅི་འདོད་ཀྱི་མཆོད་གཏོར་རྒྱ་ཆེན་ཕུལ་བས་མཉེས་ཤིང་ཚིམས་ནས།
བདག་གི་ཇིལྟར་བཅོལ་བའི་ཕྲིན་ལས་ཐམས་ཐོགས་པ་མེད་པར་བསྒྲུབ་པར་མོས།
དེ་ནས་ཚོགས་འཁོར་ཡང་། ཕྱི་ལྟར་གླིང་བཞི་རི་རབ་ལ་སོགས་སྣོད་བཅུད་
ཐམས་ཅད་ཚོགས་ཀྱི་དངོས་པོར་ཡེ་ནས་ལྷུན་གྱིས་གྲུབ་པ་དང་། ནང་ལྟར་ལུས་སྲོག་
ལོངས་སྤྱོད་འདོད་ཡོན་ལྔ་སོགས་ཡོ་བྱད་ཀུན་དང༌། གསང་བར་སེམས་ཀྱི་འདུ་འཕྲོ་
ཐམས་ཅད་ཚོགས་ཀྱི་དངོས་པོར་མ་གྱུར་པ་མེད་ལ། མཚན་མ་རྫས་ཀྱི་ཚོགས་ནི་
འབྱོར་ན་བཟའ་བཏུང་གོས་རྒྱན་སོགས་འདོད་ཡོན་གྱི་དངོས་པོ་ཅི་འབྱོར་ཐམས་ཅད་
བཤམས་ཤིང་ཟག་མེད་ཡེ་ཤེས་ཀྱི་མཆོད་པར་བྱིན་གྱིས་བརླབས་ནས་འབུལ།
མ་འབྱོར་ན་ས་རྡོ་ཆུ་སོགས་ལའང་རུང་ཞིང་། དེར་མ་ཟད་སྣོད་ཀྱི་འཇིག་རྟེན་ཚོགས་
གཞོང་དུ་བཅུད་ཀྱི་སེམས་ཅན་ཚོགས་རྫས་སུ་བྱིན་གྱིས་བརླབས་པ་སོགས་མདོར་ན་
ཐམས་ཅད་ཏིང་ངེ་འཛིན་གྱི་བྱེད་ལས་ལ་རག་ལས་པ་མ་གཏོགས་ཤ་ཆང་ཟན་གྱི་
ཡོ་བྱད་ཙམ་ལ་ཚོགས་ཀྱི་འཁོར་ལོ་བརྗོད་པ་དང་ལྟོས་པ་ནི་མ་ཡིན་པས་དེ་ལྟ་བུའི་
གནད་ཤེས་པར་བྱ། བསྐུལ་དང་ཆད་མདོ་གཏོར་སྐྱོང་སོགས་ཀྱང་ནང་དོན་ཁོ་ན་
ལས་མ་འདས་པ་ནི་འདི་སྐབས་ཀྱི་ཁྱད་པར་བའི་དགོངས་པ་ཡིན་པའི་ཚུལ་ནི་གཞུང་
192

བླ་མ་དགོངས་པ་འདུས་པའི་ལས་གཞུང་མེ་ཏོག་ཕྲེང་མཛེས་ཀྱི་དགོངས་དོན་མདོར་བསྡུས་པ་ངེས་དོན་སྙིང་པོ།

ཉིད་ཀྱི་ཚིག་ཁོ་ནས་ཤེས་ཀྱི། ཀུན་རྫོབ་ཨ་འཐས་སུ་བོན་ཆོག་མདོས་གྱེར་ལྟ་བུ་
ནི་མ་ཡིན་ནོ། །རྫོགས་རིམ་བསྡུ་བ་ཡང་རྣམ་འགྱུར་སྣ་ཚོགས་སུ་སྣང་བ་ཐམས་
ཅད་རང་ལས་བྱུང་ཞིང་རང་ལ་ཐིམ་པ་ཆུ་དང་རླབས་སམ་ནམ་མཁའ་དང་སྤྲིན་གྱི་
དཔེས་རྟོགས་པར་བྱ་ཞིང༌། མ་བཅོས་སྤྲོས་མེད་དུ་མཉམ་པར་བཞག་ལ།
རྗེས་ཐོབ་སྒྱུ་མ་ལྟ་བུའི་ངང་ནས་གཞན་དོན་དུ་སེམས་བསྐྱེད་རྒྱ་ཆེན་པོས་བསྔོ་བ་སྨོན་
ལམ་གྱིས་རྒྱས་གདབ་པར་བྱའོ།།
མདོར་ན་ལས་གཞུང་འདི་ནི་ཨ་ནུ་དབྱིངས་དང་ཡེ་ཤེས་དབྱེར་མེད་རྫོགས་
པའི་རིམ་པ་གཙོ་བོར་སྟོན་པའི་སྐབས་ཡིན་པས་རྒྱུད་སྡེ་འོག་མ་དང༌། མ་ཧཱ་ཡོ་ག་
སོགས་ཀྱི་རིགས་འདྲེ་དང་རྒྱས་འགེབས་བྱེད་རྒྱུ་ནི་མ་ཡིན་ཞིང་། ཚུལ་འདི་དག་བློར་
མི་ཤོང་བའི་སྐྱེ་བོ་དག་གིས། འདི་ནི་འཐད་དོ། །འདི་ནི་མི་འཐད་དོ། །འདི་ནི་
མཚུངས་སོ། །འདི་ནི་མི་མཚུངས་སོ།།
ཞེས་པ་ལ་སོགས་ཀྱི་རྣམ་པར་རྟོག་པ་མང་པོས་བསླད་པར་བྱེད་པ་ནི་བསྐྱེད་
རྫོགས་ཟུང་འཇུག་དོན་དམ་པའི་སྙིང་པོའི་གནད་གསང་ཚུལ་བཞིན་དུ་མ་རྟོགས་པའི་
སྐྱོན་ཁོ་ནར་ཟད་ལ། རྣལ་འབྱོར་དམ་པ་རྣམས་ཀྱི་བློ་ངོར་ནི་མེ་ཏོག་ཕྲེང་མཛེས་ཙམ་
དུ་མ་ཟད་སྣང་སྲིད་འཁོར་འདས་ཀྱིས་བསྡུས་པའི་ཆོས་ཐམས་ཅད་རང་བྱུང་རིག་པའི་
193

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

ཀློང་དུ་མ་འདུས་པ་རྡུལ་ཕྲ་རབ་ཙམ་ཡང་མེད་པ་ནི་རྒྱལ་བ་ཀུན་གྱི་དགོངས་བཞེད་
གཅིག་ཏུ་མཐུན་པ་དོན་དམ་པའི་བདེན་པའོ།།
འདི་བྲིས་དགེ་བས་མ་ལུས་སྐྱེ་འགྲོ་ཀུན།།
ཐ་སྙད་ཚིག་གི་རྫུན་པས་མ་བསླད་པར།།
ཡང་དག་ངེས་དོན་སྙིང་པོ་མངོན་གྱུར་ཏེ།།
གདོད་མའི་ཀློང་དུ་གཏན་སྲིད་ཟིན་པར་ཤོག།
ལས་བྱང་མེ་ཏོག་ཕྲེང་མཛེས་ཀྱི་དགོངས་དོན་མདོར་དྲིལ་བ་འདི་ཉིད། འཇང་ཞབས་ནས།
གྲུབ་མཆོག་ཚེ་དབང་དོན་འགྲུབ་ཀྱིས་བསྐུལ་བར་མཛད་པའི་ངོར། སྣ་ཚོགས་རང་གྲོལ་གྱིས་གནས་ཆེན་